短歌贈臨安友人
作者：敖陶孫
朝代：宋

paragraphs: 素絲衝塵化爲墨，老人雙鬢無由黑。
俗兒翻手候炎凉，惟有君心比霜雪。
破窗草亢風雨寒，夢遊帝鄉虎當關。
枯魚對酒淚濺俎，雄劍夜吼銅花乾。
二十辭家顔色故，春心不語絃解語。
借君古鏡施鉛華，含羞獨泣羅房雨。
青天中開多不平，少年裘馬如流星。
千金無處買俠骨，坐念歲月空崢嶸。